**Kiteen nuorisovaltuuston kommentit uuteen nuorisolakiin**

30.11.2015

Opetus- ja kulttuuriministeriö

* Hienoa, että tavoitteita on selkeytetty ja termit ”aktiivinen kansalaisuus” ja ”sosiaalinen vahvistaminen” on korvattu niitä paremmin kuvaavilla tavoitteilla.
* Ikärajamuutos perusteltu, sillä kuntien nuorisotyö kohdistuu lähinnä kouluikäisiin ja sitä vanhempiin. Lisämaininta alle kouluikäisten kuulemisesta ihmetyttää, miksi tämä olisi nuorisotyön tehtävä, eikö kirjaus pitäisi olla varhaiskasvatuslaissa tai vastaavassa.
* Laki on melko harkinnanvarainen ja väljä. Kunnille annetaan melko väljät kädet soveltaa lakia. Mahdollisuus on, että nuorisotyön tekotavat moninaistuvat entisestään, mutta riskinä on, että kuntien vastuu nuorisotyön järjestämisestä vähentyy ja resurssit pienenee. Mielestämme kuntien tehtävä on koordinoida ja toteuttaa paikallista nuorisotyötä ja siihen tulee turvata riittävät resurssit.
* Hienoa, että nuorisovaltuustot on mainittu kuntalakiin.
* Hienoa, että lainsäädäntöä tietojen luovuttamista etsivälle nuorisotyölle on täsmennetty.